[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.11.2008

COM(2008) 750 végleges

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

LÉGIFORGALMI SZOLGÁLTATÁSI FŐTERV (ATM-FŐTERV)

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

LÉGIFORGALMI SZOLGÁLTATÁSI FŐTERV (ATM-FŐTERV)

(EGT-vonatkozású szöveg)

1. Bevezetés

Az ATM-főterv az egységes európai égbolt szakpolitika műszaki pillérét jelentő SESAR-program kiépítési és üzemeltetési szakaszának menetrendjét foglalja magában. A SESAR célja olyan újgenerációs légiforgalmi szolgáltatási (ATM-) rendszer kialakítása, amely a következő harminc évben egész Európában biztonságos és hatékony légiközlekedést képes biztosítani.

E közlemény mindenek előtt támogatásáról kívánja biztosítani a Tanács azzal kapcsolatos döntését, hogy kezdeti ATM-főtervként a SESAR-főtervet hagyja jóvá. A Tanács kérésének megfelelően tartalmazza a SESAR-főterv értékelését, különös figyelmet fordítva a környezetvédelem és a kockázatkezelés kérdésére[1]. Ez a jóváhagyás előfeltétele annak, hogy a SESAR közös vállalkozás igazgatási tanácsa elfogadhassa az ATM-főtervet[2].

Továbbá tekintettel arra, hogy az ATM-főtervről szóló dokumentum folyamatosan fejlődik[3], a közlemény az ATM-főterv aktualizálásának folyamatát is bemutatja. Az említett folyamat keretében a SESAR közös vállalkozás és igazgatási tanácsa kulcsfontosságú szerepet játszik az ATM-főterv irányításával kapcsolatban, ugyanakkor minden jelentős módosítás esetében a tagállami ellenőrzést továbbra is lehetővé tevő hivatalos eljárást kell követni[4].

2. Az ATM-főterv

2.1. A SESAR meghatározási szakasz eredményeire építve

A SESAR meghatározási szakaszt a Közösség, valamint a Eurocontrol társfinanszírozta; és az ATM-rendszerek összes releváns érdekeltjét, valamint azok szakértelmét egyesítő szerződéses megállapodással létrehozott SESAR-konzorcium hajtotta végre. A SESAR-konzorcium megalakítása egyedülálló kezdeményezésnek számított azáltal, hogy összefogta az ATM szakterültének legnevesebb európai szakértőit.

A SESAR meghatározási szakasza az új ATM-koncepció kialakításának és megvalósításának alapjául szolgáló eredménydokumentumokat hozott létre, ezek foglalkoznak a kutatással és fejlesztéssel, valamint az összehangolt üzemeltetést megelőző hitelesítési tevékenységekkel is[5].

A SESAR meghatározási szakasz eredménydokumentumai közül kiemelkedő jelentőségű a SESAR-főtervről szóló dokumentum, amely szerves egységbe rendezi a teljesítménynövelés területeit, az ATM célkitűzéseire irányuló koncepciót, a költség-haszon elemzést, és ütemtervet határoz meg arra vonatkozóan, hogy az üzemeltetési fejlesztések megvalósításával hogyan lehet következetes SESAR munkaprogramot kialakítani. Ezért a Bizottság javasolja a SESAR-főterv kezdeti ATM-főtervként történő jóváhagyását.

2.2. A SESAR-főterv

2.2.1. Célkitűzések

A SESAR-főterv legátfogóbb célja annak meghatározása, hogy az egységes európai égbolt általános célkitűzéseinek eléréséhez nagymértékben szükséges új ATM-koncepciót támogató új ATM-rendszert hogyan kell kiépíteni és üzemeltetni.

2.2.2. Az új ATM-koncepció

A SESAR azáltal fog hozzájárulni az egységes égbolt általános célkitűzéseinek eléréséhez, hogy a teljesen új, SESAR üzemeltetési koncepció[6] elnevezésű megközelítést alkalmazza a légiforgalmi szolgáltatásban. Ennek leglényegesebb jellemzői a következők:

1. Áttérés a légtérközpontú üzemelésről az útvonalközpontú üzemelésre , hogy valamennyi légi jármű a kívánt útvonalon és érkezési időpontban juthasson el a célállomásra.

2. Együttműködésre épülő tervezés , hogy a járat kezelésében az indulási kaputól az érkezési kapuig részt vevő valamennyi fél a rendszer által nyújtott teljesítmény alapján tervezhesse meg a tevékenységeit[7].

3. Dinamikus légtérgazdálkodás a polgári és katonai hatóságok hatékonyabb együttműködése révén.

4. Új technológiák , amelyek a légtér- és a repülőterek kapacitásának maximalizálása érdekében pontosabb navigációt és optimalizált elkülönítést biztosítanak a légtérben tartózkodó légi járművek számára. Az új technológiák harmonizált és átjárható műszaki struktúrákba ágyazódnak , miközben valamennyi európai régió igényeit figyelembe veszik.

5. Központi szerep jut az embernek , akinek munkáját korszerű eszközök teszik biztonságossá és a szükségtelen feszültségektől mentessé.

2.2.3. A további teendők: Végrehajtási csomagok és szolgáltatási szintek

A SESAR-főterv három, csomagonként két szolgáltatási szintet felölelő végrehajtási csomagból áll. Az A. melléklet további információkat tartalmaz a végrehajtási csomagokról és szolgáltatási szintekről.

2.3. A SESAR-főterv értékelése

A Bizottság álláspontja szerint jelenleg a SESAR meghatározási szakasz eredménye az a legmegbízhatóbb alap, amelyre a SESAR-program kiépítési és üzemeltetési szakaszát építeni lehet.

Ugyanakkor a SESAR meghatározási szakasz eredménye nem tekinthető a végső tervnek. A meghatározási szakasz most adja át a helyét a kiépítési szakasznak[8], és ennek a teljesítmények és szolgáltatások fejlesztését célzó új technológiák validálását kell eredményeznie, amely egyúttal megerősíti az ATM-főtervet is. Így az ATM-főterv – természeténél fogva – folyamatosan alakuló dokumentum.

A következő bekezdések célja áttekintést nyújtani azokról a témakörökről, amelyeket a kiépítési szakaszban várhatóan még rögzíteni fognak.

2.3.1. Társadalmi célkitűzések elérése

A Bizottság 2005-ben megfogalmazta az egységes európai égbolttal és annak műszaki pillérével kapcsolatos politikai elképzeléseit és magas szintű céljait:

- Váljon lehetővé háromszoros kapacitásnövekedés, amely a földön és a levegőben is csökkenti a késéseket;

- tízszeresére növekedjen a biztonság;

- 10%-kal csökkenjen a járatok környezetre gyakorolt káros hatása; és

- a légtér felhasználók legalább 50%-kal alacsonyabb áron vehessék igénybe az ATM-szolgáltatásokat.

A SESAR meghatározási szakasza arra a következtetésre jutott, hogy az ATM jelentősen képes hozzájárulni e célkitűzések eléréséhez. A SESAR jelenlegi céljai 2020-ig[9]:

- A 2004. évi kapacitás 73%-os növelése;

- az ehhez kapcsolódó biztonsági szint növelése, hogy a forgalom növekedése ellenére az ATM tevékenysége nyomán bekövetkező balesetek és komoly, vagy kockázattal járó repülési események száma ne emelkedjen;

- a járatonként a környezetre gyakorolt hatás 10%-os csökkentése a 2005-ös szinthez képest; valamint

- a járatonként fizetendő díjak 50%-os csökkentése a 2004-es szinthez képest.

A SESAR közös vállalkozásnak folyamatosan felül kell vizsgálnia, hogy a Bizottság által kitűzött társadalmi célok megvalósításához mennyiben járul hozzá a SESAR, továbbá az ATM-főterv jövőbeni változataiban folyamatosan naprakészen kell tartania ezeket a társadalmi célokat.

2.3.2. Környezetvédelem

A SESAR-programnak a környezetvédelem területén megfogalmazott két fő célkitűzése válasz a környezetvédelmi szempontok figyelembevételének egyre növekvő igényére, és hangsúlyozza, hogy a kérdés lényeges az ATM-szolgáltatások érdekelt felei részére. Ezek a célkitűzések a következők:

- Eredmények elérése a károsanyag-kibocsátás csökkentése terén. A SESAR célkitűzése, hogy 2020-ig kizárólag az ATM fejlesztésével 10%-os járatonkénti tüzelőanyag-megtakarítás valósuljon meg, amely által a járatonkénti gázkibocsátás is 10%-kal csökken.

- A zajkibocsátásnak és hatásainak jobb kezelése : biztosítani kell mind a zajkibocsátásnak, mind hatásainak a lehető legalacsonyabb szintre szorítását minden egyes járat esetében;

Amennyiben a kiépítési szakasz arra a következtetésre jut, hogy az ATM-fejlesztések önmagukban nem elegendőek a fenti célok megvalósításához, úgy a SESAR és a Tiszta Égbolt[10] programok megfelelő összehangolása lehetővé teheti a két kezdeményezés közötti helyettesítési lehetőségek kihasználását, és az ezek által külön-külön nyújtott hozzájárulások együttesen továbbra is biztosíthatják a környezetvédelmi célkitűzések elérését. Az ATM-főterv jövőbeli változatainak tükrözniük kell a légi közlekedés környezetre gyakorolt hatásainak csökkentése terén elvárt SESAR-hozzájárulás tekintetében felmerülő változásokat.

2.3.3. Átjárhatóság és szabványosítás

Az átjárhatóság a SESAR sikerének a kulcsa. A légtérfelhasználók egyértelműen megfogalmazták, hogy egyetlen, valamennyi földi ATM-rendszerrel kompatibilis fedélzeti berendezéssel kívánnak repülni az egész világon: az ATM-rendszer lehet Európában a SESAR, az Egyesült Államokban a Nextgen, a világ más részein pedig e két rendszer bármilyen kiterjesztése vagy ezzel egyenértékű technikai kezdeményezés[11].

Az átjárhatósághoz nemzetközileg elfogadott szabványok és előírások szükségesek. Ezek meghatározásához a technikai alapokat a SESAR kiépítési szakasza fogja szolgáltatni. Az ATM-főterv egy konkrét fejezetén belül ki kell alakítani és naprakészen kell tartani egy szabványosítási ütemtervet. Ez lehetővé fogja tenni az ATM-szolgáltatások érdekelt felei számára, hogy számítsanak a várható fejleményekre és összehangolják erőfeszítéseiket, valamint hogy így megkönnyíthessék az illetékes szabványosítási testületek munkáját a SESAR által kidolgozott technikai alapok szabványként és normaként történő elfogadása tekintetében.

2.3.4. Üzemeltetés

A SESAR üzemeltetési szakasza az üzemeltetési fejlesztésekből következő, három egymást követő végrehajtási csomagból áll. A végrehajtási csomagok megvalósítását a meglévő közösségi jogi keretrendszer (végrehajtási szabályok és részletes közösségi előírások) támogatja. Ezekből alakul ki a Bizottság által létrehozandó szabályozási terv, amelynek végig összhangban kell maradnia az ATM-főtervvel.

Ezeket a végrehajtási csomagokat folyamatosan értékelni kell a kiépítési szakasz eredményei, illetve az ATM-szolgáltatások érdekelt feleinek átalakulóban lévő igényei fényében azzal a céllal, hogy valamennyi érdekelt fél szempontjait be lehessen építeni a folyamatba.

Jelenleg az 1. végrehajtási csomag van napirenden. Ez határozza meg azt az alapot, amelyre a további csomagok építeni fognak. A benne foglalt üzemeltetési fejlesztések felülvizsgálatra fognak kerülni, hogy biztosan megfeleljenek a legsürgetőbb elvárásoknak. Az 1. végrehajtási csomag eredményei az ATM-főterv napra késszé tétele során kerülnek felhasználásra.

2.3.5. Üzleti alternatívaelemzés

Az ATM-főterv változásai fényében folyamatosan felül kell vizsgálni a SESAR meghatározási szakaszában kialakított kezdeti üzleti alternatíva- és költséghatékonysági elemzést. Értékelni kell továbbá az 1. végrehajtási csomag konkrét finanszírozási mechanizmusait is[12]. Ki kell dolgozni a katonai, a pilóta nélküli légi járművekkel történő, az általános célú, az üzleti célú (beleértve a nagyon könnyű repülőgépeket is), valamint a helikopteres repülésre vonatkozó külön üzleti alternatívaelemzéseket.

Az ATM-főterv jövőbeli változatainak tükrözniük kell a teljes SESAR-ra vonatkozó, egységesített üzleti alternatívaelemzést és a külön üzleti alternatívaelemzéseket is.

2.3.6. Kockázatkezelés

A Tanács felkérte a Bizottságot annak biztosítására, hogy a közös vállalkozás kockázatkezelési eljárást alkalmazzon[13]. A SESAR-főterv képezi e kockázatkezelési eljárás alapját azáltal, hogy idejekorán azonosítja a kiemelkedő kockázatokat és a kapcsolódó kockázatcsökkentő intézkedéseket.

A szolgáltatásnyújtással kapcsolatos kiemelkedő kockázatok:

- az egységesség hiánya az 1. végrehajtási csomag megvalósítása során;

- a megfelelő igazgatás hiánya az üzemeltetési szakasz során, ami a 2. és 3. végrehajtási csomag sikertelen megvalósításához vezet;

- a legfontosabb érdekelt felek nem fektetnek be a SESAR-ba;

- az új ATM-koncepciót támogató korszerű technológiák kifejlesztésének vagy validálásának hiánya és/vagy késése;

- az Egész rendszerre kiterjedő információs rendszer kialakítása nem valósul meg és/vagy késik;

Az intézményi és igazgatási kérdésekkel kapcsolatos kiemelkedő kockázatok:

- a szabályozási keretrendszer nem támogatja megfelelő mértékben az üzemeltetési folyamatot;

- a változás időszakaiban nem kezelik megfelelően a humán erőforrásokat;

- az európai légtér széttagoltságának megszüntetésére nem, vagy csak késve kerül sor.

E kockázatok hatékony kezelése érdekében több mint negyven kockázatcsökkentő intézkedést határoztak meg; ezekből huszonötöt már meg is valósítottak, általuk a kockázatok jelentős csökkenésére lehet számítani 2009-től[14]. Az ATM-főterv minden naprakésszé tétele során felül kell vizsgálni, hogy melyek a kiemelkedő kockázatok és a kapcsolódó kockázatcsökkentő intézkedések.

2.4. A SESAR-főterv ATM-főtervként történő jóváhagyása

A fenti értékelés fényében a Bizottság javasolja a Tanácsnak, hogy a SESAR-főtervet ATM-főtervként hagyja jóvá[15]. A SESAR-főterv kezdeti ATM-főtervként történő jóváhagyása nem ró a tagállamokra a SESAR-program kiépítési szakaszának megkezdéséről szóló tanácsi állásfoglalásban[16] foglaltakon túlmenő, egyéb kötelezettségeket.

3. Az ATM-főterv kezelése

Mivel a főterv folyamatosan alakuló dokumentum , meg kell állapodni jövőbeni változatok elfogadási folyamatáról. Ez azért is különösen lényeges, mert az ATM-főterv új változatait a SESAR közös vállalkozás igazgatási tanácsának kell majd elfogadnia[17].

3.1. Lépések az ATM-főterv első elfogadása felé

A folyamat legelső lépése, hogy a Tanács a SESAR-főtervet kezdeti ATM-főtervként jóváhagyja. Majd az alábbi lépések következnek:

- a Bizottság tájékoztatás céljából az Európai Parlament elé terjeszti az ATM-főtervet[18].

- a Bizottság értesíti a SESAR közös vállalkozást az ATM-főterv jóváhagyásáról;

- az igazgatási tanács elfogadja a korábban a Tanács által jóváhagyott ATM-főtervet[19].

3.2. Az ATM-főterv életciklusa

Amikor az igazgatási tanács elfogadja az ATM-főtervet, megszületik az a szükséges alap, amire építve a közös vállalkozás hozzáláthat munkaprogramjának kialakításához.

Az ATM-főtervnek ekkor indul az első életciklusa, igazgatásáért a SESAR közös vállalkozás felel. A következő lépéseket kell megtenni minden esetben, amikor az ATM-főterv egy jelentős[20] módosítása kész arra, hogy az igazgatási tanács[21] vizsgálata alá vonja:

- Amikor az ATM-főterv egy jelentős módosítása kész arra, hogy az igazgatási tanács vizsgálata alá vonja, akkor azt továbbítják az igazgatási tanács valamennyi tagjának, köztük a Bizottságnak is.

- Az ATM-főterv naprakésszé tett, a SESAR közös vállalkozás által javasolt változatát a Bizottság a javaslaton alapuló közösségi álláspont elfogadásának céljával az egységes égbolt bizottság elé terjeszti[22]. A tagállamok e konzultációk révén tartják továbbra is ellenőrzésük alatt az ATM-főtervet és annak végrehajtását.

- A közösségi álláspontot a Bizottság képviseli az igazgatási tanácsban az ATM-főterv módosításának elfogadásáról szóló szavazás során[23].

4. Az ATM-főterv végrehajtása

A SESAR közös vállalkozás felelős az ATM-főterv végrehajtásáért[24].

A Bizottság rendszeresen jelentéseket készít a Tanácsnak és az Európai Parlamentnek arról, hogy a közös vállalkozás hol tart az ATM-főterv végrehajtásában[25].

A Bizottság folyamatosan ellenőrzi továbbá, hogy a program összhangban van-e az ICAO Globális Kiépítési Tervével (Global Implementation Plan).

5. Következtetések

Az ATM-főterv az egységes európai égbolt megvalósításának kulcsfontosságú eleme. A jóváhagyása felgyorsítja a jelenlegi ATM-rendszerek rendkívül sürgetővé vált technikai fejlesztését, és támogatja az új SESAR-ATM-koncepciót, valamint e koncepciónak az egységes európai égbolt társadalmi céljainak elérésében betöltött szerepét.

A Bizottság az ATM-főterv naprakésszé tételére irányuló eljárás és a SESAR-főterv kezdeti ATM-főtervként való jóváhagyására kéri fel a Tanácsot.

ANNEX A

THE ATM MASTER PLAN OVERVIEW: SESAR IMPLEMENTATION PACKAGES AND SERVICE LEVELS

The overall plan for the development and deployment of SESAR and its corresponding network is illustrated in Figure 1 below.

[pic]

Figure 1 - Master Plan Overview

Services levels 0 to 5 are shortly described in the table below.

Service levels | 0 | 1 | 2 | 3 | 4 | 5 |

Key achievements | Rolling out best practises | Preparing trajectory based operations | Implementing net-centric trajectory management | Achieving advanced automation on a shared trajectory environment | Extending operations with advanced separation modes | Accommodating full 4 dimension trajectory management based on user preferred routes |

Key dates[26] | Now / 2012 | 2009 / 2013 | 2013 / 2019 | 2017 / 2020 | 2020/2025 | From 2025 |

Examples of operational improvements[27] | Continuous descent approach Flexible air traffic control sectors Continuous climb departure Initial data-link Automatic flight conformance monitoring Basic departure management Arrival management Ground based safety nets Runway occupancy time optimisation techniques | Interactive rolling network operations plan Manual user driven prioritisation process Arrival/departure management integration Airborne traffic awareness in flight and on ground Airborne and on ground traffic separation Improved low visibility procedure | Full set of complexity management tools Airborne spacing, sequencing and merging 2 dimension precision trajectory clearances on pre-defined routes Automatic surface movement planning and routing Separation adjustment based on wake vortex detection | Dynamic terminal areas and flexible military areas Dynamic air traffic flow management using reference business trajectory Dynamic reference business trajectory revision using data-link 2 dimension precision trajectory clearances on user preferred routes 3 dimension precision trajectory clearances on pre-defined routes Full set of advanced controllers tools Automatic airborne separation | Dynamic mobile areas Free routing outside terminal areas 3 dimension precision trajectory clearances on user preferred routes Delegation of the separation 1 to 1 aircraft for crossing/passing manoeuvres Advanced safety nets with full compatibility between ground based and airborne tools Use of synthetic vision in low visibility conditions Remotely controlled aerodrome | Real time adaptation of air traffic control sectors Aircraft spacing self adjustment based on wake vortex detection Delegation of the separation 1 to several aircraft 4 dimension precision trajectory clearances on user preferred routes |

Table 1: overview of SESAR service levels 0 to 5

[1] A SESAR kiépítéséről szóló, 2008. október 9-én elfogadott tanácsi állásfoglalás 5. és 9. cikke.

[2] A 2007. február 27-i 219/2007/EK tanácsi rendelet 5. cikkének (1) bekezdése.

[3] A SESAR kiépítéséről szóló, 2008. október 9-én elfogadott tanácsi állásfoglalás 6. cikke.

[4] A SESAR kiépítéséről szóló, 2008. október 9-én elfogadott tanácsi állásfoglalás 7. cikke.

[5] A SESAR meghatározási szakaszának hat fő eredménydokumentuma: D1- The Air Transport Framework (hiv. V3.0, 2006. július); D2- The Performance Target (hiv. DLM-0607-001-02-00a, 2006. december); D3- The ATM Target Concept (hiv. DLM-0612-001-02-00a, 2007. szeptember); D4- The Deployment Sequence (hiv. DLM-0706-001-02-00, 2008. január); D5- SESAR Master Plan (hiv. DLM-0710-001-02-00, 2008. április); D6- Work Programme for 2008-2013 (hiv. DLM-0710-002-02-00, 2008. április); amelyek a https://www.atmmasterplan.eu internetcímről letölthetők.

[6] Az üzemeltetési koncepció annak részletes leírása, hogy egy üzemeltetésre vonatkozó koncepciót hogyan alkalmaznak. Meghatározza a funkciókat és a folyamatokat, a köztük lévő kölcsönhatásokat és információcserét, az érintett szereplőket, azok feladatait és felelősségi köreit.

[7] Az együttműködésre épülő tervezés támogatására létrehozzák a valamennyi érintett felet releváns és aktuális információkkal ellátó ún. Egész rendszerre kiterjedő információs rendszert (System Wide Information System – SWIM).

[8] A SESAR kiépítéséről szóló, 2008. október 9-én elfogadott tanácsi állásfoglalás 4. cikke szerint.

[9] SESAR-főterv, SESAR D5 (hiv. DLM-0710-001-02-00, 2008. április) 2§.1.1; A célok elérésének értékelésére a SESAR-programban meghatározott és az ICAO-előírásokból származó fő teljesítménymutatók alapján kerül sor. Ilyen például: az Európán belüli IFR repülések száma éves szinten (kapacitás); az útvonaldíjak teljes összege éves szinten (költséghatékonyság); az időben induló menetrendszerinti járatok száma (hatékonyság). További fő teljesítménymutató a rugalmasság, a kiszámíthatóság, a biztonság és a környezeti fenntarthatóság (lásd D5, 2§.1.).

[10] A Tiszta Égbolt egy közös technológiai kezdeményezés, amely úttörő technológiák továbbfejlesztésével jelentős eredményeket kíván elérni a légi közlekedés környezetre gyakorolt káros hatásainak csökkentése terén. További információk a http://www.cleansky.eu weboldalon állnak rendelkezésre.

[11] A Montreálban, 2008. szeptember 8. és 10. között megrendezett „A NextGen és a SESAR összehangolása a globális ATM-keretrendszerrel ” című ICAO fórum következtetése.

[12] Nem visszatérítendő támogatások, az értékcsökkenés elhatárolása, pénzügyi ösztönzők.

[13] A SESAR kiépítéséről szóló, 2008. október 9-én elfogadott tanácsi állásfoglalás 9. cikke.

[14] SESAR-főterv, SESAR D5 (hiv. DLM-0710-001-02-00, 2008. április) §5.

[15] Ahogy ezt az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról szóló, 2007. február 27-i 219/2007/EK tanácsi rendelet 1. cikkének (2) bekezdése előírja.

[16] A SESAR kiépítéséről szóló, 2008. október 9-én elfogadott tanácsi állásfoglalás.

[17] A 2007. február 27-i 219/2007/EK tanácsi rendelet mellékletének 5.1.a. pontja.

[18] A 2007. február 27-i 219/2007/EK tanácsi rendelet 1. cikkének (3) bekezdése.

[19] A 2007. február 27-i 219/2007/EK tanácsi rendelet mellékletének 5.1.a. pontja.

[20] Jelentős az a módosítás, amely hatással van a befektetésekre (költségekre), a teljesítményre (haszonra) vagy az időkeretre. A nem jelentős módosításokat belső úton kezeli a SESAR közös vállalkozás. A nem jelentős változások esetén alkalmazandó eljárásokra e közlemény hatálya nem terjed ki.

[21] A SESAR közös vállalkozás munkaprogramja részeként egy teljes mértékben az ATM-főterv karbantartására irányuló (WP C) munkacsomagot dolgozott ki. A munkacsomag összeegyeztethető az ebben a közleményben leírt magas szintű eljárásokkal.

[22] A 2007. február 27-i 219/2007/EK tanácsi rendelet 5. cikkének (4) bekezdése és az 1999. június 28-i 1999/468/EK tanácsi határozat.

[23] A 2007. február 27-i 219/2007/EK tanácsi rendelet mellékletének 4.6. pontja.

[24] A 2007. február 27-i 219/2007/EK tanácsi rendelet 1. cikkének (5) bekezdése és a SESAR kiépítéséről szóló, 2008. október 9-én elfogadott tanácsi állásfoglalás 9. cikke.

[25] A 2007. február 27-i 219/2007/EK tanácsi rendelet 3. cikke.

[26] Two dates are presented for each service level. The first date means some features of the service level are available in some specific areas. The second date means full service level is available in most areas.

[27] Refer to SESAR D5 - SESAR Master Plan (ref. DLM-0710-001-02-00, April 2008) §3 for full list of operational improvements arranged by lines of changes